Eugene Martin Nugent

**Eugene Martin Nugent** (født 21. oktober 1958 i Gurtaderra ved Scariff i County Clare i Irland) er en irsk katolsk geistlig og titulærbiskop tilknyttet det pavelige diplomati.
## Liv og virke
### Bakgrunn
Eugene Martin Nugent gikk ført på *Clonusker National School* og ungdomsskolen ved *Scariff Community College*. Nugent studerte til prest ved *St Patrick's College* i Maynooth, hvor han ble tildelt en Bachelor of Arts i *Celtic studies* fra National University of Ireland. Deretter var havn ved  Pontifical Irish College i Roma, og studerte teologi ved *[[Gregoriana]]*.

### Prest
Biskopen av Killaloe, Michael Anthony Harty, presteviet ham den 9. juli 1983.

Etter dette fullførte han i Roma lisensiatsstudier i kirkerett ved *Gregoriana*. Tilbake i Irland ble han kapellan ved domkirken i Ennis til 1987.

Nugent returnerte til Roma i 1988 der han arbeidet ved Statssekreteriatet i Vatikanet. i 1991 begynte han ved det pavelige diplomatakademi.Han fikk doktorgrad i kirkerett i løpet av denne utdannelsen i 1992.

Nugens første postering etter å ha blitt pavelig diplomat den 1. juli 1992, var som sekretær ved det det apostoliske nuntiatur til Tyrkia, og til Israel og Palestina.. 

Han ble deretter utnevnt til den apostoliske nuntiatur på Filippinene i 2000, men mens han offisielt ble akkreditert til Manila, var han bosatt i Hongkong, hvorfra han ledet Holy See Study Mission. Under det oppdraget håndterte Nugent forholdet mellom katolske samfunn i Kina og Den hellige stol, men hans effektivitet ble vanskeliggjort av Beijing-regjeringens avslag på å la ham reise regelmessig til Fastlands-Kina, noe som resulterte i arbeidsforhold som ofte var innhyllet i hemmelighold. Hans ti år i Hongkong ble ikke medtatt i hans offisielle CV fra Vatikanet da han bikk sin neste diplomatiske postering.

### Titulærbiskop, nuntius til Madagaskar og andre land i Indiahavet, og delegat til Komorene
Pave Benedikt XVI utnevnte ham den 13. februar 2010 til titulærerkebiskop *[[pro hac vice]]* av * Domnach Sechnaill* og apostolisk nuntius til Madagaskar og apostolisk delegat til Komorene. Han ble bispeviet av kardinalstatssekretær erkebiskop Tarcisio Bertone S.D.B. den 29. juni samme år; medkonsekratorer var Pier Giorgio Micchiardi, biskop av Acqui, og Nestorius Timanywa, biskop av Bukoba.

Den 13. mars 2010 ble han også utnevnt til apostolisk nuntius til Mauritius og til Seychellene.

### Nuntius til Haiti
Pave Frans utnevnte ham til apostolisk nuntius på Haiti den 10. januar 2015. Han var involvert i mange krevende saker der, som gjenoppbygging av kirker etter jordskjelvet i 2010 og tilkak for å lette politisk dialog for å få slutt på den politiske krisen i landet.

### Nuntius til Kuwait, Qatar, og til Bahrain
Den 7. januar 2021 utnevnte pave Frans ham til apostolisk nuntius til Kuwait og til Qatar.  Den 11. februar samme år ble han i tillegg utnevnt til apostolisk nuntius til Bahrain.
## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Gustav Adolf von Hohenlohe-Schillingsfürst (1823-1896) *1857
* Erkebiskop Salvatore Magnasco (1806-1892) *1868
* Kardinal Gaetano Alimonda (1818-1891) *1877
* Kardinal Agostino Richelmy (1850-1923) *1886
* Biskop Giuseppe Castelli (1871-1943) *1911
* Biskop Gaudenzio Binaschi (1883-1968) *1930
* Erkebiskop Albino Mensa (1916-1998) *1960
* Kardinal Tarcisio Bertone (1934-) *1991
* Erkebiskop *Eugene Martin Nugent* (1958-) *

## Referanser